Σχετικά με την διαμονή μας στο σπίτι έχουμε να πούμε τα εξής:
Οι φωτογραφίες του σπιτιού είναι κατώτερες της πραγματικότητας.
Το σπίτι έχει πολλά επιπλέον από αυτά που περιγράφονται στην καταχώρηση:
•Πάρκινγκ για αυτοκίνητο με σκιά,
•BBQ πλήρως εξοπλισμένο
•Αυλές
•τραπεζαρία τόσο μέσα όσο και έξω από το σπίτι.
Το ίδιο το εξοχικό είναι εξαιρετικής κατασκευής, έχει αεροστεγή ξύλινα κουφώματα πολύ καλής ποιότητας, είναι θερμομονωμένο, έχει εξωτερική ντουζιέρα για μετά το μπάνιο στην θάλασσα, τσιμεντοκονίες στα δάπεδα της αυλής.
Σημείωση: Ήταν υποδειγματικά καθαρό.
Η κουζίνα όπως και τα πάντα, είναι ολοκαίνουργια και κυρίως έχει ότι μπορεί κανείς να χρειαστεί για μαγειρική -αλλά και για πρωινό- κυριολεκτικά.
Έχει επαφή απευθείας στην θάλασσα και είναι ιδεώδες για κάποιον που θέλει να ησυχάσει. Η δε παραλία πολύ σπάνια είχε πάνω από δέκα άτομα, στα μέσα του Αυγούστου.
Το κινητό δεν έχει καλή λήψη, πρέπει να περπατήσεις 10 μέτρα στην παραλία για να μιλήσεις. Στην περίπτωσή μας ιδανικό για να ξεφύγουμε.
Bonus το ζεστό φρέσκο ψωμί από τον ξυλόφουρνο της οικογένειας και κριτσίνια που μας περίμεναν, η μαρμελάδα φράουλα και εμφιαλωμένο νερό.
Συνολικά το σπίτι είναι απολύτως value for money.
Ελευθερία, σε ευχαριστούμε ιδιαιτέρως κι απ' την καρδιά μας για την όμορφη εμπειρία στο σπίτι σου και πραγματικά ανυπομονούμε να ξαναέρθουμε.